Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: személyes adatok kezelésérõl és védelmérõl szóló 1997. évi XLVII. törvény alapján egészségügyi adat valóban csak tör-
Paragraph Index: 1131

(2) Az adatokat védeni kell különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés ellen. A személyes adatok technikai védelmének biztosítása érdekében külön védelmi intézkedéseket kell tennie az adatkezelõnek, az adatfeldolgozónak, illetõleg a távközlési vagy informatikai eszköz üzemeltetõjének, ha a személyes adatok továbbítása hálózaton vagy egyéb informatikai eszköz útján történik. Megfelelõ információk hiányában sem a jogsértést, sem annak hiányát nem áll módomban megállapítani. A fentiekben azonban megkíséreltem felvázolni azokat a pontokat, melyek mentén egy esetleges vizsgálat lefolytatható. Budapest, 2005. augusztus 22. Üdvözlettel: Dr. Péterfalvi Attila (1276/A/2005) [Állásfoglalás: az RTL Klub panaszbeadvány felolvasása közben a beadványozó nevét is nyilvánosságra hozta, megsértve a beadványozó személyes adatai védelméhez való jogát] […] Tisztelt […]! Állampolgári beadványában a Heti Hetes produkciót panaszolja, ugyanis a 2005. május 22-én sugárzott mûsorban elhangzott az Ön neve. Az ügy elõzményeihez tartozik, hogy Ön több alkalommal panasszal fordult az ORTT-hez és az RTL Klubhoz, mert megítélése szerint a mûsor sérti a médiatörvényt. Az ügyben az Országos Rádió és Televízió Testület elnöke megkeresésemre arról tájékoztatott, hogy Ön a Panaszbizottságnak címzett panaszát másolatban – elektronikus úton – továbbította az érintett mûsorszolgáltató felé is. A

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes